b'\n_START_ARTICLE_\nServal\n_START_SECTION_\nNa\xc4\x8din \xc5\xbeivljenja\n_START_PARAGRAPH_\n\xc4\x8ceprav je tipi\xc4\x8den prebivalec savane ga najdemo tudi v barjih in bambusovih gozdovih. Najraje se zadr\xc5\xbeuje na krajih z gostim rastlinstvom, v bli\xc5\xbeini vode. Suhih predelov se izogiba. Zelo je raz\xc5\xa1irjen v Afriki ju\xc5\xbeno od Sahare, ne \xc5\xbeivi pa v gostem tropskem de\xc5\xbeevnem gozdu in suhih obmo\xc4\x8djih. Serval je dober plezalec in plavalec, najbolj pa ga poznamo kot odli\xc4\x8dnega teka\xc4\x8da. Je samotarska zver in svoj revir ozna\xc4\x8duje z urinom. Ko servali izra\xc5\xbeajo konflikte, uporabljajo posebno tehniko grozilnih kretenj in glasnih krikov. Uporabljajo pa jih le, \xc4\x8de je to nujno potrebno. Do svojih sovrstnikov so napadalne, le v \xc4\x8dasu parjenja, pa \xc5\xa1e tedaj se raje umaknejo, kot pa bi se pobile.\n_START_SECTION_\nRazmno\xc5\xbeevanje\n_START_PARAGRAPH_\n\xc4\x8cas parjenja je pri servalih na dolo\xc4\x8denih regijah razli\xc4\x8den. V\xc4\x8dasih imajo samice celo dve legli na leto. Samce privabljajo z glasnim mijavkanjem. 1 do 4 mladi\xc4\x8dev se skoti po desetih tednih v skritem brlogu, postlanim s suhim listjem. Po skotitvi so \xc5\xa1e majhni, nebogljeni in slepi. Mati jih doji do sedmega meseca starosti, v tem \xc4\x8dasu jih pa tudi u\xc4\x8di loviti in pre\xc5\xbeiveti. Ko so pripravljeni za samostojno \xc5\xbeivljenje, jih mati na\xc5\xbeene s svojega teritorija. Mladi\xc4\x8di si nato sami poi\xc5\xa1\xc4\x8dejo svoj revir. V ta namen prehodijo dolge razdalje, ko pa ga najdejo, mu ostanejo zvesti vse \xc5\xbeivljenje.\n_START_SECTION_\nPrehranjevanje\n_START_PARAGRAPH_\nVe\xc4\x8dinoma lovi v ve\xc4\x8dernem mraku in pono\xc4\x8di. Izklju\xc4\x8dno lovi pono\xc4\x8di tam, kjer se ljudje ukvarjajo s poljedelstvom. Pleni ve\xc4\x8dinoma glodavce, ne odre\xc4\x8de se pa tudi zajcem, malim antilopam in ponirkom, pticam, \xc5\xbeabam in ku\xc5\xa1\xc4\x8darjem. \xc4\x8ce gre za pre\xc5\xbeivetje, se prehranjuje tudi s termiti, kobilicami in celo s sade\xc5\xbei. Serval pozna ve\xc4\x8d tehnik lova. V\xc4\x8dasih le\xc5\xbei v zasedi in \xc4\x8daka na mimoido\xc4\x8di plen. V\xc4\x8dasih pa uporabi tehniko presene\xc4\x8denja - se priplazi iz kritja in ko je oddaljen le nekaj metrov, nenadoma v teku napade \xc5\xbertev. Da bi ujel pti\xc4\x8da, lahko sko\xc4\x8di tudi 3 metre visoko. Svoj plen pou\xc5\xbeije takoj, \xc4\x8de pa ulovi kaj ve\xc4\x8djega, pa ga nekaj odstopi tudi drugim.'